ОБРАЗЛОЖЕНИЕ НА ПРЕДЛОГ ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ТЕХНИЧКАТА ИНСПЕКЦИЈА

I. објаснување на содрЖината на одредбите на предлог законот

Измените и дополнувањето на Законот за техничката инспекција се наметнаа од практиките на Државниот инспекторат за техничка инспекција во однос на дополнување на Законот и тоа:

- се дополнуваат одредби со кои на вршителите на електроенергетски дејности по добиено решение од министерот за економија за вршење на периодични испитувања, за да ги вршат овие испитувања согласно прописите, при што првиот технички преглед на опремата што ја користат може да се врши исклучиво од страна на инспекциско тело кое што не е правно лице основано од корисникот или негова внатрешна организациона единица.

- се овозможува поефикасно работење на Државниот технички инспекторат.

Со член 1 од Законот за изменување и дополнување на Законот за техничка инспекција се менува членот 1 од Законот за техничката инспекција („Службен весник на Република Македонија“ бр.88/08; 119/10; 36/11 и 136/11), со што се уредуваат надлежноста и организацијата на Државниот инспекторат за техничка инспекција и начинот на вршењето на инспекцискиот надзор, правата и должностите на државните технички инспектори, начинот на пропишување на техничките прописи за техничка опрема, како и начинот на вршењето на техничките прегледи и периодичните испитувања при ставањето во употреба и користењето на техничката опрема и условите што треба да ги исполнуваат инспекциските тела кои што можат да ги вршат техничките прегледи и периодичните испитувања.

Со член 2 од Законот за изменување и дополнување на Законот за техничката инспекција (во понатамошниот текст: „ЗИДЗТИ“) се менува членот 4 од Законот за техничката инспекција (во понатамошниот текст: „ЗТИ“), со кој се уредува дека работата на техничката инспекција што се однесуваат на вршење на технички прегледи и периодични испитувања на техничка опрема ги вршат инспекциски тела кои што се стекнале со акредитација за вршење на техничка инспекција и ги исполнуваат условите пропишани со овој закон, а по исклучок работите на вршење на прв технички преглед на техничка опрема што се користи за вршење на електроенергетска дејност ги вршат инспекциски тела кои што се стекнале со акредитација во постапка определена со закон и ги исполнуваат условите определени со овој закон и прописите донесени врз основа на овој закон, додека вршењето на периодичните испитувања на таа опрема може да ги вршат и корисниците на опремата доколку ги исполнуваат условите определени со овој закон и прописи донесени врз основа на овој закон.“

Со член 3 од ЗИДЗТИ се менува членот 6 од ЗТИ во делот на термините наместо ,,независните правни лица“ во ,,инспекциските тела“ во овој член е пропишано водењето на евиденција од страна на Државниот инспекторат на овластените инспекциски тела..

Со член 4 од ЗИДЗТИ се менува членот 7 од ЗТИ, во кој се пропишува донесувањето на решение од Инспекторатот за ставање во употреба на техничката опрема и истото дека треба да го евидентира и издава идентификациски број кој корисникот на опремата треба да го постави на техничката опрема.

Со член 5 од ЗИДЗТИ се менува членот 8 од ЗТИ, се дава основ за донесување на подзаконски акт од страна на министерот за економија во однос на пропишување на формата и содржината на евиденцијата и на чинот на поставување на евиденцискиот број.

Со ова се дава основ за носење на Правилник за евиденција и евиденцискиот број. Ова произлезе од неможноста да се додели евиденциски број затоа што немаше правен основ во Законот за донесување на правилник во кој ќе се пропише формата и содржината на евиденцискиот број.

Со член 6 од ЗИДЗТИ се менува точката 4) на членот 19 од ЗТИ со цел да се пропишат поблиските услови за вршење на технички прегледи и периодични испитувања што треба да ги исполнуваат инспекциските тела.

Со член 7 од ЗИДЗТИ се менува називот на глава „V“ од ЗТИ која гласи: „V. Услови што треба да ги исполнуваат инспекциските тела“, со што се усогласува со новиот термин „инспекциски тела“.

Со член 8 од ЗИДЗТИ се менува членот 20 од ЗТИ со што се укажува дека инспекциските тела треба да бидат регистрирани во Централниот регистар дали, или да се акредитирани на Република Македонија и да имаат добиено решение за исполнетост на условите согласно член 21 од Законот. Во овој член се додава нов став со кој се дава можност на инспекциското тело кое што е основано како посебно правно лице или како внатрешна организациона единица на вршителот на таа дејност да врши технички прегледи и периодични испитувања на техничката опрема која служи за вршење на електроенергетска дејност, со претходно добиено решение за исполнетост на условите за вршење на технички прегледи и периодични испитувања согласно член 21 од овој закон.

Со член 9 од ЗИДЗТИ се усогласува членот 21 од ЗТИ со новата дефиниција за инспекциско тело и тоа во следните ставови: ставот 1 се брише, ставот 2, кој што станува став 1, во првата и во втората реченица зборовите „правното лице“ се заменуваат со зборовите „инспекциското тело“. Во ставот 3 кој што станува став 2 во воведната реченица, зборот „2“ се заменува со зборот „3“ и зборовите „правното лице“ се заменуваат со зборовите „инспекциското тело“. Во точката 2) од овој став се доуредува потребата за задолжително осигурување на инспекциските тела формирани во рамките кај корисникот и тоа „ако инспекциското тело е основано како организациона единица во рамки на корисникот на опремата, а осигурувањето на корисникот на опремата го опфаќа и осигурувањето од одговорност на инспекциското тело од штета од вршење на работи за технички прегледи и периодични испитување;“, а на крајот од точката 5) точката се заменува со точка и запирка и се додава нова точка 6) која гласи:

„6) организациона структура на инспекциското тело, а ако инспекциското тело е организациона единица во рамки на корисникот на техничката опрема, организационата шема на корисникот со јасно идентификување на организационата единица и нејзината структура“.

Во ставот 4 кој што станува став 3 бројот „3“ се заменува со бројот „2“, а зборовите „правното лице“ се заменуваат со зборовите „инспекциското тело“.

Во ставот 5 кој што станува став 4 бројот „3“ се заменува со бројот „2“, а зборовите „правното лице“ се заменуваат со зборовите „инспекциското тело“.

Во ставот 6 кој што станува став 5 зборовите „правното лице“ се заменуваат со зборовите „инспекциското тело“, бројот „3“ се заменува со број „2“, а бројот „4“ со бројот „3“.

Во ставот 7 кој што станува став 6 бројот „4“ се заменува со бројот „3“, а зборовите „правното лице“ се заменуваат со зборовите „инспекциското тело“.

Во ставот 8 кој што станува став 7, бројот „7“ се заменува со бројот 6, а зборовите „правното лице“ се заменуваат со зборовите „инспекциското тело“.

Во ставот 9 кој што станува став 8 бројот „7“ се заменува со бројот „6“.

Ставот 10 станува став 9, Во ставот 11 кој станува став 10, бројот „10“ се заменува со бројот „9“.Во ставот 12 кој станува став 11 бројот „11“ се замнеува со бројот „10“.

Ставот 13 станува став 12.

Во ставот 14 кој станува став 13, бројот „13“ се заменува со бројот „12“.

Во ставот 15 кој станува став 14, бројот „14“ се заменува со бројот „13“.

Во ставот 16 кој станува став 15, бројот „11“ се заменува со бројот „10“.

Во ставот 17 кој станува став 16, бројот „16“ се заменува со бројот „15“, бројот „12“се заменува со бројот „11“, бројот „13“се заменува со бројот „12“, бројот „14“ се заменува со бројот „13“ а бројот 15 се заменува со бројот „14“.

Во ставот 18 кој станува став 17, бројот „17“ се заменува со бројот „16“.

Во ставот 19 кој станува став 18, бројот „18“ се заменува со бројот „17“.

Во ставот 20 кој станува став 19, бројот „19“ се заменува со бројот „18“.

Во ставот 21 кој станува став 29, бројот „17“ се заменува со бројот „16“.

Во ставот 22 кој станува став 21, бројот „15“ се заменува со бројот „14“.

Ставот 23 станува став 22.

Во ставот 24 кој станува став 23, бројот „9“ се заменува си бројот „8“.

Ставот 25 станува став 24.

Со член 10 од ЗИДЗТИ се усогласува членот 21-а од ЗТИ во кој бројот „2“ се заменува со бројот „3“ (ставот 2 од член 20 постанува став 3) и зборовите „независно правно лице“ се заменуваат со зборовите „инспекциско тело“.

Со член 11 од ЗИДЗТИ се усогласува членот 22 од ЗТИ во кој се заменува терминологијата независно правно лице со инспекциско тело.

Со член 12 од ЗИДЗТИ се менува називот на Поглавјето 2. oд главата Vод ЗТИ и гласи:„ 2. Инспекциски тела“

Со член 13 од ЗИДЗТИ се усогласува членот 23 од ЗТИ во кој зборовите „независното правно лице“ се заменуваат со зборовите„инспекциското тело“ а по зборот „финансиски“ се додаваат зборовите „комерцијални, или притисоци врз нивниот работен статус“.

Со член 14 од ЗИДЗТИ се усогласува и менува членот 24 од ЗТИ каде во ставот 1 зборовите „независното правно лице“ се заменуваат со зборовите„инспекциското тело“ а по ставот 1 се додава нов став 2 кој гласи:„Техничките и административните задачи поврзани со технички преглед и периодични испитувања кои што ги врши инспекциско тело кое што е организациона единица на корисникот на техничката опрема може да ги вршат соодветните служби на корисникот.“

Со член 15 од ЗИДЗТИ се усогласува членот 25 од ЗТИ во ставот 1 зборовите „Независното правно лице“ се заменуваат со зборовите „Инспекциското тело“, а во став 2, во првата и во втората реченица од овој став, зборовите „независното правно лице“ се заменуваат со зборовите „инспекциското тело“.

Со член 16 од ЗИДЗТИ се усогласува и менува членот 26 од ЗТИ каде во ставот 1 зборовите: „независното правно лице“ се заменуваат со зборовите„инспекциското тело“ и во ставот 2 зборовите „независното правно лице“ се заменуваат со зборовите„инспекциското тело“, а на крајот од ставот 2 точката се заменува со запирка и се додаваат зборовите„освен ако инспекциското тело е основано како организациона единица во рамки на корисникот на опремата, а осигурувањето на корисникот на опремата го опфаќа и осигурувањето од одговорност на инспекциското тело од штета од вршење на работи за технички прегледи и периодични испитување;“.

Во ставот 3 зборовите „независното правно лице“ се заменуваат со зборовите „инспекциското тело“.

Со член 17 од ЗИДЗТИ се усогласува и менува членот 27 од ЗТИ каде во ставот 1, зборовите „23 до 26“ се заменуваат со зборовите: „21, 21-а, 23,24,25 и 26”, се доуредува за постојано исполнување на условите одредени со овие членови, а во ставот 2зборовите „независното правно лице“ се заменуваат со зборовите „инспекциското тело“.

Со член 18, 19, 20, 21, 22 и 23 од ЗИДЗТИ се усогласуваат членовите 29, 30, 31, 32, 33, и 34, каде што зборовите „независни правни лица“ се заменуваат со зборовите „инспекциски тела“ во соодветна членувана форма и број.

Со член 24 од ЗИДЗТИ се менува членот 37 од ЗТИ, во кој се доуредува ставот 3точката на крајот од реченицата се брише и се додаваат зборовите „со поставување на ленти и печат од Државниот технички инспекторат“. Со ова се доуредува можноста да се запечати објектот или опремата од страна на Државниот технички инспекторат.

Со член 25 од ЗИДЗТИ се менува членот 37-а од ЗТИ, каде во ставот 1, во точките 6 и 7 зборовите: „независното правно лице“ се заменуваат со зборовите „инспекциското тело“. По точка 11 од ставот 1 се додаваат зборовите„со поставување на ленти и печат од Државниот технички инспекторат.”

Со член 26 од ЗИДЗТИ се додава нов членот 37 - б од ЗТИ, со кој се дава правен основ за донесување на Правилникот за формата, содржината на лентата и печатот од министерот за економија.

Со член 27 од ЗИДЗТИ се усогласува членот 38 од ЗТИ, каде што во ставот 1, во точките 6 и 8 зборовите „независното правно лице“ се заменуваат со зборовите „инспекциското тело“.

Со член 28 од ЗИДЗТИ се уредува рокот за донесување на подзаконските акти од овој Закон, кои ќе се донесат во рок од три месеци од денот на влегување во сила на на овој закон .

Со член 29 од ЗИДЗТИ се овластува законодавно-правната комисија на Собранието на Република Македонија да утврди пречистен текст на Законот за техничка инспекција

Со член 30 од ЗИДЗТИ се уредува стапувањето во сила на овој закон и влегувањето во сила, по осмиот ден од денот на објавувањето во „Службен весник на Република Македонија”.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ

ВО ПРЕДЛОЖЕНИТЕ ОДРЕДБИ

Со оглед на тоа што со измените и дополнувањата на Законот за техничката инспекција се предвидуваат, се допрецизираат и уредуваат одредби на постапката на инспекторот во Државниот инспекторат за техничка инспекција, се утврдува постапката на овластување од страна на министерот за економија на инспекциските тела кои се формираат во рамките на компаниите кои вршат дејност од јавен интерес за вршење на технички преглед и периодично испитување

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложените измени и дополнувања ќе се реши вакуум просторот во оние области кои ги уредува законот и се овозможува корисниците на техничката опрема, за опремата што ја користат за вршење на електроенергетска дејност, доколку се стекнале со акредитација во постапка определена со закон и ги исполнуваат условите определени со овој закон и прописи донесени врз основа на овој закон како и да вршат периодични испитувања на таа опрема доколку ги исполнуваат пропишаните услови.

ТЕКСТ НА ОДРЕДБИТЕ НА ЗАКОНОТ ЗА ТЕХНИЧКАТА ИНСПЕКЦИЈА

 КОИ СЕ МЕНУВААТ И ДОПОЛНУВААТ

1. **Општи одредби**

Член 1

 Со овој закон се уредуваат надлежноста и организацијата на Државната техничка инспекција, начинот на вршење на техничката инспекција при користење на техничката опрема и условите кои треба да ги исполнуваат независните правни лица за вршење на технички прегледи и периодични испитувања, како и начинот на пропишување на техничките прописи за техничка опрема.

Член 4

Работите на технички прегледи и периодични испитувања на техничка опрема ги вршат независни правни лица за технички прегледи и периодични испитувања (во натамошниот текст: независно правно лице).

Член 6

Инспекторатот води евиденција на независните правни лица кои ги исполнуваат условите за вршење на технички преглед и периодични испитувања определени со овој закон и истата ја објавува на својата веб страница.

Член 7

Инспекторатот донесува решение за ставање во употреба како техничка опрема за производите кои се произведуваат во Република Македонија, како и за техничката опрема која не е произведена во Република Македонија и истото го евидентира во соодветна евиденција според областа на која припаѓа, согласно со членот 5 став 1 на овој закон.

Секој тип на производ наменет за пуштање на пазар во Република Македонија, производителот е должен да го пријави до Инспекторатот кој истиот го евидентира во соодветната евиденција според областа на која припаѓа, согласно со член 5 став 1 на овој закон.

Инспекторатот води евиденција за техничките прегледи и периодичните испитувања на техничката опрема за која донесува решение за ставање во употреба, како и за настанатите несреќи, хаварии или штети предизвикани од техничката опрема.

Член 8

Формата и содржината на образецот на евиденциите од членовите 6 и 7 на овој закон, како и начинот на нивното водење ги пропишува министерот за економија.

**IV.Начин на пропишување на технички прописи за техничка опрема**

Член 19

 Министерот за економија, односно министерот во чија надлежност, утврдена со закон, се работите поврзани со користење на соодветната техничка опрема, донесува технички прописи за областите од членот 5 став 1 на овој член кои особено содржат:

1) определување на техничката опрема која е предмет на техничкиот преглед и периодични испитувања;

2) определување на активностите и временскиот распоред на технички преглед и периодични испитувања;

 3) начин и постапка на вршење на техничките прегледи и периодичните испитувања;

 4) поблиски услови кои треба да ги исполнат независните правни лица;

 5) начин и постапка за ставање во употреба на техничката опрема; и

 6) вид на документи кои ја следат техничката опрема при ставање во употреба и при користење.

**V. Условите што треба да ги исполнуваат независните правни лица**

1. Добивање на решение за исполнетост на условите за вршење на технички прегледи и периодични испитувања

Член 20

Технички прегледи и периодични испитувања може да врши правно лице со седиште во Република Македонија кое е регистрирано во трговскиот регистар кој се води во Централниот регистар на Република Македонија за вршење на една или повеќе дејности од областите утврдени во членот 5 став 1 на овој закон како приоритетна и кое има добиено решение за исполнетост на условите за вршење на технички прегледи и периодични испитувања.

Технички прегледи и периодични испитувања можат да вршат и независни правни лица акредитирани во земјите членки на Европската унија или земји кандидати за членство во Европската унија (во натамошниот текст: независни правни лица), под услов нивните акредитациони тела во соодветната област да се потписнички на договор за меѓусебно признавање на акредитација (МЛА).

Решението за исполнетост на условите за вршење на технички прегледи и периодични испитувања од ставот 1 на овој член го донесува министерот за економија.

Член 21

За утврдување на компетентноста, правното лице е должно да спроведе постапка за акредитација во Република Македонија, согласно со прописите за акредитација.

По стекнувањето со сертификат за акредитација, правното лице поднесува барање за утврдување на исполнетост на условите за вршење на технички преглед и периодични испитувања до Инспекторатот. Во барањето се наведува за која од областите од членот 5 став 1 на овој закон правното лице бара да му се издаде решение за исполнетост на условите за вршење на технички прегледи и периодични испитувања.

Кон барањето од ставот 2 на овој член правното лице е должно да достави:

1. решение за упис во трговскиот регистар;

2) доказ дека има склучено договор за осигурување од одговорност од штета од вршење на работи за технички прегледи и периодични испитувања;

3) доказ за позитивен бонитет, а за друштвата кои се новоосновани изјава од одговорното лице во правното лице дека во рок од шест месеци сметано од денот на издавањето на решението за вршење на технички прегледи и периодични испитувања, ќе достави доказ за позитивен бонитет;

4) сертификат за акредитација; и

5) доказ за вработеност на стручниот кадар;

Доколку барањето ги содржи доказите од ставот 3 на овој член Инспекторатот го известува министерството за исполнетоста на условите на правното лице за вршење на технички прегледи и периодични испитувања, во рок од осум дена од денот на приемот на барањето.

Доколку барањето не ги содржи доказите од ставот 3 на овој член, Инспекторатот го повикува правното лице да го дополни барањето во рок од осум дена од денот на приемот на известувањето.

Доколку правното лице не го дополни барањето со доказите од ставот 3 на овој член во утврдениот рок од ставот 4 на овој член, министерот за економија донесува решение со кое го одбива барањето на правното лице.

Врз основа на известувањето од ставот 4 на овој член, министерот за економија во рок од осум дена од денот на приемот на известувањето донесува решение за исполнетост на условите за вршење на технички преглед и периодични испитувања на правното лице.

„Доколку министерот за економија не го донесе решението во рокот од ставот 7 на овој член правното лице има право во рок од три работни дена од истекот на тој рок, да поднесе барање до писарницата на министерот, за донесување на решение по поднесеното барање.

Формата и содржината на барањето од ставот 7 на овој член ги пропишува министерот за економија

Министерот е должен да донесе решение најдоцна во рок од пет работни дена од приемот на барањето со кое ќе го уважи или одбие барањето.

Доколку министерот не донесе решение во рокот од ставот 10 на овој член, подносителот на барањето може да го извести Државниот управен инспекторат во рок од пет работни дена.

Државниот управен инспекторат е должен во рок од десет дена од денот на приемот на известувањето од ставот 11 на овој член да изврши надзор во надлежниот орган дали е спроведена постапката согласно со законот и во рок од три работни дена од денот на извршениот надзор го информира подносителот на барањето за преземените мерки.

Инспекторот од државниот управен инспекторат по извршениот надзор согласно со закон донесува решение со кое го задолжува министерот во рок од десет дена да одлучи по поднесеното барање, односно да го одобри или одбие барањето и да го извести инспекторот за донесениот акт. Кон известувањето се доставува копија од актот со кој одлучил по поднесеното барање.

Доколку министерот не одлучи во рокот од ставот 13 на овој член, инспекторот ќе поднесе барање за поведување на прекршочна постапка за прекршок утврден во Законот за управната инспекција и ќе определи дополнителен рок од пет работни дена, во кој функционерот кој раководи со органот ќе одлучи по поднесеното барање за што во истиот рок ќе го извести инспекторот за донесениот акт. Кон известувањето се доставува копија од актот со кој одлучил по поднесеното барање. Инспекторот во рок од три работни дена го информира подносителот на барањето за преземените мерки.

Доколку министерот не одлучи и во дополнителниот рок од ставот 14 на овој член, инспекторот во рок од три работни дена ќе поднесе пријава до надлежниот јавен обвинител и во тој рок ќе го информира подносителот на барањето за преземените мерки.

Доколку инспекторот не постапи по известувањето од ставот 11 на овој член, подносителот на барањето во рок од пет работни дена има право да поднесе приговор до писарницата на директорот на Државниот управен инспекторат. Доколку директорот нема писарница, барањето се поднесува во писарницата на седиштето на Државниот управен инспекторат.

Директорот на Државниот управен инспекторат е должен во рок од три работни дена да го разгледа приговорот од ставот 16 на овој член и доколку утврди дека инспекторот не постапил по известувањето од подносителот на барањето согласно со ставовите 12 и 13 и/или не поднесе пријава согласно со ставовите 14 и 15 на овој член, директорот на Државниот управен инспекторат ќе поднесе барање за поведување на прекршочна постапка за прекршок утврден во Законот за управната инспекција за инспекторот и ќе определи дополнителен рок од пет работни дена во кој инспекторот ќе изврши надзор во надлежниот орган дали е спроведена постапката согласно со законот и во рок од три работни дена од денот на извршениот надзор да го информира подносителот на барањето за преземените мерки.

Доколку инспекторот не постапи и во дополнителниот рок од ставот 17 на овој член, директорот на Државниот управен инспекторат ќе поднесе пријава до надлежниот јавен обвинител против инспекторот и во рок од три работни дена ќе го информира подносителот на барањето за преземените мерки.

Во случајот од ставот 18 на овој член, директорот на Државниот управен инспекторат, веднаш, а најдоцна во рок од еден работен ден, ќе овласти друг инспектор да го спроведе надзорот веднаш.

Во случаите од ставот 19 на овој член, директорот на Државниот управен инспекторат во рок од три работни дена го информира подносителот на барањето за преземените мерки.

Доколку директорот на Државниот управен инспекторат не постапи согласно со ставот 17 на овој член, подносителот на барањето може да поднесе пријава до надлежниот јавен обвинител во рок од осум работни дена.

Доколку функционерот кој раководи со органот не одлучи во рокот од ставот 15 на овој член, подносителот на барањето може да поведе управен спор пред Управниот суд.

Постапката пред Управниот суд е итна.

Подзаконските акт од ставот 9 на овој член се донесува во рок од 30 дена од денот на влегувањето во сила на овој закон.

По донесувањето на подзаконскиот акт, истиот веднаш а најдоцна во рок од 24 часа се објавува на веб. страницата на Министерството за економија.“

Ставовите 8 , 9 и 10 се бришат .

Член 21-а

Независно правно лице од членот 20 став 2 на овој закон за да може да врши технички преглед и периодични испитувања до Државниот инспекторат за техничка инспекција треба да достави:

1) валиден сертификат за акредитација за предложениот опсег за вршење на технички преглед и периодични испитувања издаден од надлежниот орган од земјата во која е регистриран;

2) доказ дека има склучено договор за осигурување и одговорност од штета од вршење на работи за технички прегледи и периодично испитувањеод надлежна институција од земјата каде што е регистриран и

3) список на стручниот кадар.

Државниот инспекторат ги известува Министерството за економија за исполнетостана условите на независното правно лице од ставот 4 на овој член за вршење на технички прегледи и периодични испитувања, во рок од осум дена од денот на приемотна документацијата.

Член 22

Решение за исполнетост на условите за вршење на технички прегледи и периодични испитувања не може да се издаде на правно лице, ако:

- неговите одговорни лица и неговиот вработен стручен кадар одговорен за извршување на операциите од постапките за технички преглед и периодични испитувања се проектант, изведувач, снабдувач, производител или корисник на техничката опрема, ниту пак овластен претставник на која било од страните,

- правното лице, неговите одговорни лица и неговиот стручен кадар се вклучени директно или како овластени претставници во проектирањето, изведувањето, маркетингот, или одржувањето на техничката работна опрема, освен кога се работи за размена на технички информации меѓу производителот или корисникот и независно правно лице,

- за неговите одговорни лица е одредена забрана за вршење на дејност додека трае забраната утврдена со одлука на судот и

- во други случаи кога со закон е одредена забрана за вршење на дејност додека трае забраната утврдена со одлука на судот.

1. Независни правни лица

Член 23

Независното правно лице и неговиот стручен кадар се должни да ги вршат постапките на технички преглед и периодичните испитувања постојано со највисок степен на професионален интегритет и техничка компетентност и да бидат ослободени од сите притисоци, особено финансиски, кои можат да влијаат врз процената или врз резултатите од технички преглед и периодични испитувања, особено од лица или групи лица кои имаат интерес од резултатите на технички преглед и периодични испитувања.

Член 24

Независното правно лице е должно да го обезбеди потребниот стручен кадар за да може правилно да ги врши техничките и административните задачи поврзани со технички преглед и периодични испитувања.

Член 25

Независното правно лице е должно да поседува или да има пристап до опрeмата потребна за технички преглед и периодични испитувања.

Независното правно лице е должно да има востановено методологии и постапки за вршење на технички преглед и периодични испитувања. Доколку независното правно лице применува специфични методологии и постапки, тие треба да бидат технички издржани и во согласност со научните и техничките достигнувања.

Член 26

Независното правно лице е должно да ја гарантира непристрасноста на неговиот стручен кадар при вршење на техничките прегледи и периодичните испитувања.

Независното правно лице е должно секоја година да се осигура од одговорност за штета која може да биде предизвикана од вршење на технички прегледи и периодични испитувања во висина од најмалку 300.000 евра во денарска противвредност според средниот курс на Народната банка на Република Македонија на денот на уплатата.

Независното правно лице, неговите одговорни лица и неговиот стручен кадар се должни да ја почитуваат професионалната доверливост што се однесува до сите информации добиени при извршувањето на задачите според овој закон или друг закон поврзан со извршувањето на технички преглед и периодични испитувања.

Член 27

Независните правни лица се должни постојано да ги исполнуваат условите од членовите 23 до 26 на овој закон.

Ако независното правно лице престане да ги исполнува условите за вршење на технички преглед и периодични испитувања, Инспекторатот е должен веднаш да го извести министерството, а најдоцна во рок од осум дена од денот на престанувањето на условите. Врз основа на известувањето, министерот за економија донесува решение со кое се укинува решението за вршење на технички прегледи и периодични испитувања.

Против решението од ставот 2 на овој член може да се поведе управен спор пред надлежен суд.

Член 29

Техничката опрема може да биде ставена за прв пат во употреба или по заначителна промена доколку независното правно лице извршило прв технички преглед во однос на предвидените услови на користење, и тоа во однос на:

* монтажа,
* инсталирање,
* подесување и
* безбедност на техничката опрема.

Член 30

 По спроведениот прв технички преглед, во зависност од техничкиот пропис за предметната техничка опрема, корисникот до Инспекторатот поднесува барање за ставaње во употреба на техничката опрема веднаш, а најдоцна во рок од осум дена од денот на добивањето на извештајот од извршениот преглед на опремата.

 Кон барањето од ставот 1 на овој член корисникот е должен да достави извештај за извршениот преглед на техничката опрема од независно правно лице и други документи утврдени во техничките прописи за секоја одделна област.

 Врз основа на поднесеното барање, Инспекторатот врши проверка на приложената документација од ставот 2 на овој член за да ја утврди исполнетоста на условите за ставање во употреба на техничката опрема.

 Во случаите кога е доставена документацијата од ставот 2 на овој член Инспекторатот по извршената проверка, донесува решение за ставање во употреба на техничката опрема на корисникот, во рок од седум дена од денот на поднесувањето на барањето.

 Решението за ставање во употреба на техничката опрема од ставот 4 на овој член Инспекторатот го евидентира согласно со членот 7 став 3 на овој закон.

Член 31

Корисникот на техничката опрема е одговорен за нејзината безбедност и за одржување на безбедноста на истата за цело време на нејзиното користење.

 Корисникот на техничката опрема е должен да ги реализира активностите според распоредот за вршење на техничкиот преглед и периодичните испитувања утврден во соодветниот технички пропис.

 Корисникот има право да изврши сопствен избор на независното правно лице кое ги изведува активностите од ставот 2 на овој член.

Член 32

 Независното правно лице кое врши технички преглед и периодични испитувања на техничката опрема е должно да изготви извештај во кој ќе биде содржана оцена на резултатите од спроведените прегледи и испитувања и истиот да го достави до корисникот најдоцна во рок од седум дена по завршувањето на активностите.

 Независното правно лице оцената на резултатите од спроведените прегледи и испитувања од ставот 1 на овој член ја дава врз основа на исполнувањето на условите за безбедноста на техничката опрема.

Член 33

 Извештајот од техничкиот преглед и периодичните испитувања доставен од независното правно лице до корисникот, ако е потребно во зависност од техничката опрема, корисникот е должен да го достави до Инспекторатот во рок од седум дена од денот на добивањето на извештајот.

Член 34

 Во случај на разлики во однос на распоредот за вршење на технички прегледи и периодични испитувања меѓу корисникот и независното правно лице, како и за други појавени разлики во однос на техничките прегледи и периодичните испитувања, корисникот е должен да го извести Инспекторатот.

 Во случајот од ставот 1 на овој член Инспекторатот решава по однос на појавените разлики, врз основ на мислење на друго независно правно лице ангажирано по случаен избор. Инспекторатот за добиените резултати го известува корисникот во рок од седум дена од денот на добивањето на резултатите. Трошоците за ангажирањето на другото независно правно лице паѓаат на товар на субјектот против кој е донесено мислењето.

Член 37

 Во случај на несреќи, хаварии или штети предизвикани од техничката опрема, корисникот е должен веднаш да го извести Инспекторатот.

 Инспекторатот е должен во соработка со другите надлежни државни органи да учествува во утврдување на причините за настанатите несреќи, хаварии и штети од ставот 1 на овој член.

 Кога инспекторот ќе утврди неправилности од поголем обем или неправилности со кои се загрозува животот и здравјето на луѓето или на животната средина и во други случаи определени со закон, инспекторот привремено ќе забрани вршење на дејност со запечатување на просториите, објектите, градилиштата, опремата, средствата за работа и други средства до отстранување на истите.

 Во случаите од ставот 3 на овој член инспекторот ќе им наложи на правните лица кои вршат јавни услуги (снабдување со вода, електрична енергија и слично) да прекинат со испораката, односно со давањето соодветни услови на корисникот неопходни за извршување на неговата дејност.

 Корисникот е должен да постапи по наредбата на инспекторот.

Член 37 - а

 Ако инспекторот утврди дека се сторени следниве неправилности, ако

1) Секој тип на производ наменет за пуштање на пазар во Република Македонија, производителот не го пријави до Инспекторатот (член 7 став 2);

2) секој корисник не спроведе постапка за ставање во употреба на техничката опрема во согласност со соодветниот технички пропис за вршење на технички преглед и периодично испитување (член 28);

3) по спроведениот прв технички преглед, во зависност од техничкиот пропис за предметната техничка опрема, корисникот до Инспекторатот не поднесе барање за ставње во употреба на техничката опрема веднаш, а најдоцна во рок од осум дена од денот на добивањето на извештајот од извршениот преглед на опремата (член 30);

4) корисникот на техничката опрема во секое време не овозможи непречено вршење на инспекцискиот надзор од страна на државните технички инспектори со непосреден увид во техничката опрема и техничката документација (член 31 а);

5) корисникот не ги реализира активностите според распоредот за вршење на техничкиот преглед и периодичните испитувања утврден во соодветниот технички пропис (член 31 став 2);

6) независното правно лице кое врши технички преглед и периодични испитувања на техничката опрема не изготви извештај во кој ќе биде содржана оцена на резултатите од спроведените прегледи и испитувања и истиот не го достави до корисникот најдоцна во рок од седум дена по завршувањето на активностите (член 32 став 1);

7) во случај на разлики во однос на распоредот за вршење на технички прегледи и периодични испитувања меѓу корисникот и независното правно лице, како и за други појавени разлики во однос на техничките прегледи и периодичните испитувања, не го извести Инспекторатот (член 34);

8) корисникот не ја исклучи од работа техничката опрема доколку извештајот од техничкиот преглед и периодичното испитување е негативен, а не ја исклучи од работа техничката опрема и ако е потребно, во зависност од техничкиот пропис за предметната техничка опрема, за тоа не го извести Инспекторатот (член 35 став 1);

9) корисникот за продолжување на употреба на техничката опрема не ги отстрани причините за негативниот извештај, не направи вонреден технички преглед и периодични испитувања и, ако е потребно, во зависност од техничкиот пропис за предметната техничка опрема, за резултатите не го извести Инспекторатот (член 35 став 2);

10) корисникот не ја спроведе целата постапка за техничка инспекција при ставање во употреба, а истиот има за цел да ја користи техничката опрема од членот 36 став 1 на овој закон, после изведените зафати врз неа (член 36 став 2); и

11) корисникот не постапи по решението на инспекторот од членовите 36 став 1 и 37 став 3 на овој закон, ќе донесе решение со кое привремено ќе забрани вршење на дејност со запечатување на просториите, објектите, градилиштата, опремата, средствата за работа и други средства до отстранување на истите.

Против решението од ставот 1 на овој член може да се изјави жалба во рок од осум дена од денот на приемот на решението до Комисијата за жалби при Министерството за економија.

Жалбата изјавена против решението од ставот 1 на овој член не го одлага неговото извршување.

Член 38

 Глоба во износ од 3.500 до 7.000 евра во денарска противвредност ќе му се изрече за прекршок на правното лице, ако:

1) секој тип на производ наменет за пуштање на пазар во Република Македонија, не го пријави до Инспекторатот (член 7 став 2);

2) не спроведе постапка за ставање во употреба на техничката опрема во согласност со соодветниот технички пропис за вршење на технички преглед и периодично испитување (член 28);

3) по спроведениот прв технички преглед, во зависност од техничкиот пропис за предметната техничка опрема, корисникот до Инспекторатот не поднесе барање за ставање во употреба на техничката опрема веднаш, а најдоцна во рок од осум дена од денот на добивањето на извештајот од извршениот преглед на опремата (член 30);

4) корисникот на техничката опрема во секое време не овозможи непречено вршење на инспекцискиот надзор од страна на државните технички инспектори со непосреден увид во техничката опрема и техничката документација (член 31 а);

5) не ги реализира активностите според распоредот за вршење на техничкиот преглед и периодичните испитувања утврден во соодветниот технички пропис (член 31 став 2);

6) независното правно лице кое врши технички преглед и периодични испитувања на техничката опрема не изготви извештај во кој ќе биде содржана оцена на резултатите од спроведените прегледи и испитувања и истиот не го достави до корисникот најдоцна во рок од седум дена по завршување на активностите (член 32 став 1);

7) во рок од седум дена од денот на добивањето на извештајот за извршениот технички преглед и периодичното испитување, а доставен од независното правно лице, ако е потребно во зависност од техничката опрема, корисникот на го достави до Инспекторатот (член 33);

8) во случај на разлики во однос на распоредот за вршење на технички прегледи и периодични испитувања меѓу корисникот и независното правно лице, како и за други појавени разлики во однос на техничките прегледи и периодичните испитувања, корисникот не го извести Инспекторатот (член 34);

9) корисникот не ја исклучи од работа техничката опрема доколку извештајот од техничкиот преглед и периодичното испитување е негативен, а не ја исклучи од работа техничката опрема и, ако е потребно, во зависност од техничкиот пропис за предметната техничка опрема, за тоа не го извести Инспекторатот (член 35 став 1);

10) корисникот за продолжување на употреба на техничката опрема не ги отстрани причините за негативниот извештај, не направи вонреден технички преглед и периодични испитувања и, ако е потребно, во зависност од техничкиот пропис за предметната техничка опрема, за резултатите не го извести Инспекторатот (член 35 став 2);

11) корисникот не ја спроведе целата постапка за техничка инспекција при ставање во употреба, а истиот има за цел да ја користи техничката опрема од член 36 став 1 на овој закон, после изведените зафати врз неа (член 36 став 2); и

12) корисникот не постапи по решението на Инспекторот од членовите 36 став 1 и 37 став 3 на овој закон.

Глоба во износ од 800 до 1.500 евра во денарска противвредност ќе му се изрече на одговорното лице во правното лице за дејствијата од ставот 1 на овој член.

Глоба во износ од 800 до 1.500 евра во денарска противвредност ќе му се изрече на физичко лице за дејствијата од ставот 1 точки 1, 2, 3, 4, 5, 8, 9, 10, 11 и 12 на овој член.

За дејствијата од ставот 1 на овој член покрај глобата на правното лице ќе му се изрече и прекршочна санкција привремена забрана за вршење на дејност, во траење од една до три години, а на одговорното лице во правното лице ќе му се изрече прекршочна санкција привремена забрана за вршење на работи сврзани со располагање, користење, управување и ракување со техничката опрема во траење од една до три години.

За прекршоците утврдени во овој член државниот технички инспектор е должен да му предложи на сторителот на прекршок постапка за порамнување пред да поднесе барање за прекршочна постапка до надлежен суд.

За прекршоците од ставот 1 на овој член е надлежен судот.